
En el present treball s'amplia el coneixement dels Chrysomelidae de les Illes Balears. 
En concret s'esmenten 29 noves cites per a alguna de les Illes i es confirmen 5 espècies 
anteriors. Destaquen la primera troballa per a la fauna europea de Dibolia peyerimhoffi 
Doguet 1975 i les noves per a Balears de Longitarsus corynthius (Reiche & Saulcy, 
1858) ssp. metallescens (Foudras, 1860), Longitarsus melanocephalus (DeGeer, 1775) i 
Mantura lutea (Allard, 1859). Finalment, es fa una comparació dels Chrysomelidae 
balears entre illes i s'analitza el coneixement actual d'aquests coleòpters a l'arxipèlag. 
Paraules clau: Coleoptera, Chrysomelidae, Illes Balears. 


NEW OR INTERESTING RECORDS OF CHRYSOMELIDAE (COLEOPTERA) OF 
THE BALEARIC ISLANDS. The knowledge of the Chrysomelidae in the Balearic 
Islands is here enlarged. In particular, they are reported 29 new citations for some of the 
islands and five previousiy doubtful species are confirmed. Among the different findings 
stand out the first European record of Dibolia peyerimhoffi Doguet 1975 and the new 
ones for the Balearic Islands of Longitarsus corynthius ssp. metallescens (Foudras, 
1860), L. melanocephalus (De Geer, 1775) and Mantura lutea (Allard, 1959). Finally, 
the Balearic Chrysomelidae are compared between islands and the present state of their 

SOCIETAT D'HISTÒRIA 
NATURAL DE LES BALEARS 
knowledge is discussed. 
Palma de Mallorca (Espanya). 
Introduccié 


moment disposam de tota la informació necessà- 
ria, a més la naturalesa no és quelcom inmòbil, 


Continuant amb el treball d'actualització de 
l'inventari d'espècies de crisomèlids que es tro- 
ben a les Illes Balears presentam els resultats 
dels darrers mostrejos realitzats sobre tot a 
Menorca i a les Pitiüses. Cal recordar que la tasca 
d'inventariar una fauna mai no es pot considerar 
acabada del tot ja que és impossible saber en quin 


no obstant també podem asegurar que a mesura 
que avança l'esforç de mostreig més pròxim 
s'està al coneixement de la fauna en questió i en 
aquest sentit volem fer una nova aportació. 

Es presenten 2 espècies noves per a 
Mallorca, 15 per a Menorca, 4 per a Eivissa i 8 
per a Formentera, de les quals una és nova per a 

la fauna europea, 3 són noves per a Balears i 2 
per a les Pitiüses aiximateix es confirmen 5 cita- 
cions anteriors i es fan dues correccions. 


Resultats 


A continuació es presenta el llistat d'espè- 
cies amb noves localitats o bé aquelles citacions 
que cal destacar, també es fan algunes correc- 
cions a treballs anteriors. Els exemplars en els 
que no s'indica res estan dipositats a les col-lec- 
cions particulars d'ambdós autors. 


DONACIINAE 

Donacia vulgaris Zschach, 1788. MENORCA: 
Barranc Sta. Galdana 9 exs. 18-X-2002 i 2 exs. 
15-VI-2003. Aquesta espècie ja fou citada al tre- 
ball de Jolivet (1953) tant a Mallorca com a 
Menorca sense concretar més la localitat. No 
havíem capturat mai aquesta espècie a les Illes 
Balears ni tampoc l'havíem observat en col-lec- 
ció. Així confirmam la presència de D. vulgaris a 
Balears i més concretament a Menorca on la 
trobàrem sobre Typha latifolia L. 


CRYPTOCEPHALINAE 

Cryptocephalus (s. str.) muellerianus Burlini, 
1955. Es confirma la seva presència a Mallorca 
després d'haver-lo vist en col-lecció. Aquest 
coleòpter no lhem capturat mai al camp i per 
tant caldria insistir per a poder confirmar que 
actualment encara hi viu. S'hauria de cercar 
durant l'estiu sobre els Limonium sp., les plantes 
hoste de les quals s'alimenta. 


Cryptocephalus (Burlinius) fulvus (Goeze, 
1777). FORMENTERA: Camí cap de Barbaria, 
1 ex. 1-X1-2002, Es Pujols, 1 ex. 1-XI-2002; 
Camí cap de Barbaria, 1 ex. 22-IV-2003, Camí 
platja Illetes, 3 exs. 22-IV-2003. Nou per a 
Formentera. 


Cryptocephalus (Burlinius) majoricensis La 
Fuente, 1918. MENORCA: Binimel-là, 2 exs. 
19-X-2002, Es Grau, 14 exs. 19-X-2002 i 
Macarella 2 exs. 20-X-2002. Primera citació per 
a Menorca. Així aquesta espècie, endèmica de les 
Balears, es coneix de Mallorca, Menorca, 


Cabrera i sa Dragonera però no s'ha trobat a les 
Pitiüses. 


ALTICINAE 

Altica ampelophaga Guérin-Méneville, 1858. 
FORMENTERA: Camí cap de Barbaria, 1 ex. 
22-IV-2002. Nova per a Formentera. 


Aphthona atrocaerulea (Stephens, 1831). (= A. 
cyanella Redtenbacher, 1874) FORMENTERA: 
Camí cap de Barbaria, 4 exs. 22-IV-2003. Nova 
per a Formentera. 


Aphthona flaviceps Allard, 1859. FORMENTE- 
RA: Cami cap de Barbaria, 1 ex. 22-IV-2003. 
Nova per a Formentera. 


Aphthona nigriceps (W. Redtenbacher, 1842). 
EIVISSA: Cala Jondal, 6 exs. 3-XI-2002 i Sta. 
Eulàlia, 2 exs. 21-IV- 2003. Citació nova per a 
Eivissa. Havia estat citada de Formentera 
(Sacarés i Petitpierre, 1999) i cal esmenar un 
error del treball ja que en el text es cita de 
Formentera i en la taula del mateix treball s'as- 
senyala erròniament d'Eivissa. 


Batophila aerata (Marsham, 1802). MENOR- 
CA: Barranc Sta. Galdana, 1 ex. 18-X-2002 i 2 
exs. 16-VI-2003. Nova per a Menorca. 


Dibolia peyerimhoffi Doguet 1975. EIVISSA: 
Crtra. Eivissa-Sta. Eulàlia, 2 exs. 21-IV-2003 
det. M. Biondi. Espècie descrita del Marroc i 
d'Algèria, per tant, nova per a la fauna europea i 
també per a la de Balears. 


Longitarsus aeruginosus (Foudras, 1860). 
MENORCA: Cala Macarella, 3 exs. 20-X-2002. 
Primera citació per a Menorca. 


Longitarsus albineus (Foudras, 1860). MENOR- 
CA: Barranc d'Algendar, 13 exs. 18-X-2002; 
Binimel-là, 7 exs. 19-X-2002, Es Grau, 8 exs. 19- 
X-2002, Macarella, 30 exs. 20-X-2002 i Barranc 
Sta. Galdana, 1 ex. 16-VI-2003. 

FORMENTERA: Es Pujols, 1 ex. 1-XI-2002; Sa 
Mola, 1 ex. 1 -X1-2002, Camí cap de Barbaria, 9 
exs. 1-X1-2002, Camí platja Illetes, 1 ex. 22-IV- 
2003 i Camí cap de Barbaria, 1 ex. 22-IV-2003. 

Taula 1. Nombre d'espècies de Chrysomelidae per illa. 


Table 1. Number of species of Chrysomelidae per island. 


Es primera citació per a Menorca i per a 
Formentera. 


Longitarsus australis (Mulsant & Rey, 1874). 
MALLORCA: Son Serra de Marina, 5 exs. 16- 
IX-1991, 5 exs. 17-IX-1992 i 4 exs. 27-IX-1997 
(col-lecció  Petitpierre) tots ells sobre 
Scrophularia canina. Confirmam la citació que 
fa Jolivet (1953) en dubtes ja que es va fer la 
determinació sobre un sol exemplar inmadur. 
Petitpierre i Doguet (1981) ja l'havien assenyalat 
de Menorca. 


Longitarsus cerinthes (Schrank, 1798). (L. ner- 
vosus Wollaston, 1854) MENORCA: Binimel-là, 
1 ex. 19-VI-2003. Primera citació per a Menorca. 


Longitarsus corynthius (Reiche & Saulcy, 1858) 
ssp. metallescens (Foudras, 1860). Mallorca: 
Campus UIB, 2 exs. 15-I11-2003 i 1 ex. 29-II- 
2003 sobre Cyanoglossum creticum Mull. 
(col-lecció Petitpierre). Es primera citació per a 
Balears. 


Longitarsus lateripunctatus (Rosenhauer, 1856). 
MENORCA: Es Grau, 2 exs. 19-X-2002. Citació 
nova per a Menorca. 


Longitarsus lycopi (Foudras, 1860). MENOR- 
CA: Barranc Sta. Galdana, 15 exs. 16-VI-2003. 
Nova citació per a Menorca. 


Longitarsus melanocephalus (DeGeer, 1775). 
MALLORCA: Albufera, 1 ex. 29-IV-1982, 
Capdepera, 13 exs. 20-ITI-1982; Port de Pollença 
(Torrent St. Jordi), 2 exs. 17-IX-1986, 12 exs. 
16-11-1990, 1 ex. 29-X-1991 i 10 exs. 13-IV- 
1992. (col.lecció Petitpierre). MENORCA: 
Menorca: Maó, 1 ex. 21-VII-1978 (col-leccié 

Petitpierre). Primera citació per a Balears. 
Longitarsus nigrofasciatus (Goeze, 1777). 
MENORCA: Barranc d'Algendar, 2 exs. 18-X- 
2002; Binimel-là, 1 ex. 19-X-2002 i Macarella, 5 
exs. 20-X-2002. Citació nova per a Menorca. 


Longitarsus —obliteratoides Gruev, 1973. 
MENORCA: Cala Macarella, 1 ex. 18-VI-2003; 
camí cala Turqueta-cala Macarella 4 exs. 18-VI- 
2003. Nova citació per a Menorca. Resulta pecu- 
liar que aquesta espècie es conegués a les Balears 
tan sols de Cabrera i sa Dragonera i que no havia 
estat citada a cap de les illes majors. 


Longitarsus ochroleucus (Marsham, 1802). Està 
citat de Formentera (Sacarés i Petitpierre, 1999) 
i cal esmenar un error del treball ja que en el text 
es cita de Formentera i en la taula del mateix tre- 
ball es col-loca erròniament a Eivissa. 


Mantura lutea (Allard, 1859). MENORCA: 
Barranc Sta. Galdana, 1 ex. 16-VI-2003. Es pri- 
mera citació per a Balears. 


Ochrosis ventralis (Illiger, 1807). FORMENTE- 
RA: Es Pujols, 1 ex. 1-XI-2002. Primera citació 
Pitiüsa. 


Phyllotreta corrugata Reiche, 1858. EIVISSA: 
Es Canar, 1 ex. 2-XI-2002 i Sta. Eulàlia 1 ex. 2- 
XI-2002. Compte (1966) la cita d'Eivissa amb 
moltes reserves. Confirmam la presència de 
l'espècie a l'illa d'Eivissa. 


Phyllotreta foudrasi Brisout, 1873. MENORCA: 
Binimel-là, 6 exs. 19-X-2002, Es Grau, 15 exs. 
19-X-2002 i Barranc Sta. Galdana, 4 exs. 16-VI- 
2003. Primera citació per a Menorca. 

Fig. 1. Correlació àrea de l'illa / nombre d'espècies citades de Mallorca, Menorca, Eivissa, Formentera, Cabrera, 
Dragonera, Còrsega i Sardenya. (Dades de 1953). 

Fig. I. Correlation between the island and the number of quoted species in Majorca, Minorca, Eivissa, 
Formentera, Cabrera, Corsica and Sardinia (data of 1953). 

Fig. 2. Correlació àrea de l'illa / nombre d'espècies citades de Mallorca, Menorca, Eivissa, Formentera, Cabrera, 
Dragonera, Còrsega i Sardenya. (Dades de 1996). 

Fig. 2. Correlation between the island and the number of quoted species in Majorca, Minorca, Eivissa, 
Formentera, Cabrera, Corsica and Sardinia (data of 1996). 

Fig. 3. Correlació àrea de l'illa / nombre d'espècies citades de Mallorca, Menorca, Eivissa, Formentera, Cabrera, 
Dragonera, Còrsega i Sardenya. (Dades actuals). 

Fig. 3. Correlation between the island and the number of quoted species in Majorca, Minorca, Eivissa, 
Formentera, Cabrera, Corsica and Sardinia (present data). 

Índice de Jaccard 


Fig. 4. Comparació de les Faunes de Chrysomelidae entre les Illes Balears, Catalunya i Sardenya usant l'índex de 


Jaccard. 


Fig. 4. Similarities between the Chrysomelidae faunas of the Balearic islands, Catalonia and Sardinia based on 


the Jaccard's index. 


Phyllotreta variipennis (Boieldieu, 1859). 
MENORCA: Fornells, 1 ex. 17-VI-2003. Es pri- 
mera citació per a Menorca. 


Podagrica fuscicornis (Linnaeus, 1766). EIVIS- 
SA: Camí cala Vedella, 4 exs. 23-IV-2003 i St. 
Joan, 4 exs. 21-IV-2003. Primera citació Pitiüsa. 


Psylliodes —chalcomerus —(Illiger, 1807). 
MENORCA: Barranc d’Algendar, 1 ex. 18-X- 
2002. Nova citació per a Menorca. 


Psylliodes cupreus (Roch, 1803). FORMENTE- 
RA: Sa Mola, 1 ex. 1-XI-2002 i camí platja 
Illetes, 1 ex. 22-IV-2003. Nou per a Formentera. 


Psylliodes marcidus (Illiger, 1807). MENORCA: 
Binimel-là, 7 exs. 19-X-2002. Nova citació per a 
Menorca. 


Psylliodes pallidipennis Rosenhauer, 1856. 
MENORCA: Binimel-là, 24 exs. 19-X-2002. 
EIVISSA: camí cala Jondal, 1 ex. 3-X1-2002. 
FORMENTERA: camí platja Illetes, 8 exs. 22- 
IV-2003. Nou per a Menorca, Eivissa i 
Formentera, ja es coneixia a Mallorca (Jolivet, 
1953) i Cabrera (Palmer i Petitipierre, 1993). 
CASSIDINAE 

Cassida hemisphaerica Herbst, — 1799. 
MALLORCA: Consolació (Alqueria Blanca), 1 


ex. 8-VII-1996 (Col-leccié Sacarés). Aquesta 
espècie ja fou citada al treball de Jolivet (1953) 
tant a Mallorca (Manacor, Palma, Artà) com a 
Menorca (sense concretar més la localitat), enca- 
ra que no havíem capturat mai aquesta espècie a 
les Illes Balears ni tampoc l'havíem observat en 
col-lecció. Així confirmam la presència C. hae- 
misphaerica a Mallorca, la captura es va fer 
sobre Pistacia lentiscus L., planta refugi, ja que a 
l'època que va ser capturada la major part de la 
vegetació està seca, Jolivet (1953) la indica sobre 
cariofil-làcies com Silene inflata Smith, i 
Dianthus caryophyllus L. 


Discussié 


Quan observam el nombre d’espècies de cri- 
somèlids citades a cada una de les Illes Balears al 
llarg del temps (taula 1) es veu com respecte al 
catàleg inicial (Jolivet, 1953) el nombre d'espè- 
cies baixa encara que de fet s'afegeixen unes 
espècies i s'eliminen d'altres per raons òbvies, 
com són identificacions errònies (per exemple 
Cryptocephalus curvilinea), o bé perque la distri- 
bució general de l'espècie no concorda amb la 
nostra fauna a més de no haver-se trobat mai 
aquestes espècies a les illes (per exemple 
Batophila pyrenaea). 

No obstant, en analitzar la relació entre àrea 
de l'illa i nombre d'espècies citades es veu com 
la correlació millora al llarg del temps (Figs. 1, 2 
i 3). 

També s'ha comparat la fauna de crisomè- 
lids, usant l'índex de Jaccard (Fig. 4), de cada 
una de les illes Balears amb Catalunya i 
Sardenya. Com s'observa al dendograma, les 
illes Gimnèsies, Mallorca i Menorca, queden ben 
separades de les Pitiüses, Eivissa i Formentera. 
Aquesta agrupació podria ser explicada per la 
història geològica d'aquests dos grups d'illes 
(Palmer et al., 1999). L'aillament de Cabrera i sa 
Dragonera, illes properes a Mallorca, s'explica 
per la seva escasa biodiversitat que afecta l'esti- 
mació de divergència respecte a les altres sobre- 
valorant-la. Pel contrari, la semblança entre 
Catalunya i Sardenya, podria explicar-se per l'al- 
ta riquesa faunística d'ambdues que compartei- 
xen un gran nombre d'espècies sudeuropees i/o 
mediterrànies occidentals. 

